વન ઓફ ધ ક્લાસિક કમિંગ ઓફ એજ સુપરનેચરલ થ્રિલર ! અચાનક જ માસુમ તાગતી એ આંખો ક્યારે ખાલી થઇ જાય અને અકળ’ને તાગવા માંડે અને હવાનો રૂખ બદલાઈ જાય , પક્ષીઓ પોતાનો મારગ ભૂલીને અથડાવા લાગે , ઈલેક્ટ્રીસીટી ખોરવાવા માંડે અને જાણે સમગ્ર અસ્તિત્વ થેલ્માની અંદર ડોકિયું કરીને ઉથલપાથલ મચાવી દે ! થેલ્મા’ને કશું જ યાદ નથી આવતું કે ભૂતકાળમાં ય કઈ આવું થયું હતું કે પછી કોઈને પરિવારમાં કઈ આવું કે કૈક … ? સતત ભેદભરમના આંટાપાટા ચીતરાતા રહે છે ને દિનબદિન સ્વ’ની ઓળખ ભૂંસાતી લાગે. કથાનક એ હદે ધીમી આંચે ઉકળે છે કે ક્યારે અચાનક ઉભરો આવી જાય અને તમને નાગની જેમ ભરડો લઇ લે અને આંખો ફાંટી ની ફાંટી રહી જાય . . કે જ્યાં કોઈ વાત કરતા ચોપાસ’નું વાતાવરણ વધુ પડતું બોલકું છે !